section_heading: O albumu
paragraph_text: Spletom okolnosti američko izdanje razlikuje se od britanskog. Hendrix je imao osjećaj da je za objavljivanje albuma u Americi još prerano te se na njegovo izdavanje čekalo do sredine 1969. godine. U međuvremenu došlo je razlaza originalne postave sastava, kada je iz Experiencea otišao Noel Redding, a na njegovo mjesto došao je Billy Cox. Pošto je na tržište već izašao njihov treći studijski album Electric Ladyland, na popis američke kompilacije (za razliku od britanske), dodani su hit singlovi poput "All Along the Watchtower", "Crosstown Traffic", "Remember" te pjesma "Red House" s njihovog prvog studijskog albuma Are You Experienced. Kompilacija je na američkoj top ljestvici završila na #6.